Komission tiedonanto Euroopan parlamentille EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston asetuksen antamiseksi maanteiden liikenteenharjoittajan ammatin harjoittamiseksi täytettäviä edellytyksiä koskevista yhteisistä säännöistä /* KOM/2008/0914 lopull./2 - COD 2007/0098 */





[pic] | EUROOPAN YHTEISÖJEN KOMISSIO | Bryssel 12.1.2009 KOM(2008) 914 lopullinen 2007/0098 (COD) KOMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston asetuksen antamiseksi maanteiden liikenteenharjoittajan ammatin harjoittamiseksi täytettäviä edellytyksiä koskevista yhteisistä säännöistä 2007/0098 (COD) KOMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston asetuksen antamiseksi maanteiden liikenteenharjoittajan ammatin harjoittamiseksi täytettäviä edellytyksiä koskevista yhteisistä säännöistä 1. TAUSTA Ehdotus toimitettiin Euroopan parlamentille ja neuvostolle: (asiakirja KOM(2007) 263 lopullinen – 2007/0098 COD): | 23. toukokuuta 2007 | Euroopan talous- ja sosiaalikomitea antoi lausuntonsa: | 16. tammikuuta 2008 | Euroopan parlamentti antoi lausuntonsa ensimmäisessä käsittelyssä: | 21. toukokuuta 2008 | Muutettu ehdotus toimitettiin: | 13. kesäkuuta 2008 | Yhteinen kanta vahvistettiin: | 9.1.2009 | 2. KOMISSION EHDOTUKSEN TAVOITE Komission ehdotuksen tavoitteena on laatia yhteiset säännöt, jotka koskevat maanteiden liikenteenharjoittajan ammatin harjoittamiseksi täytettäviä edellytyksiä. Ehdotuksen tarkoituksena on korvata direktiivi 96/26/EY uudella asetuksella yhdenmukaisuuden lisäämiseksi ja liikenteenharjoittajien välisen terveen kilpailun edistämiseksi sisämarkkinoilla. 3. YHTEISTÄ KANTAA KOSKEVAT HUOMAUTUKSET 3.1. Yleisiä huomioita yhteisestä kannasta Neuvoston käsittelyssä nousivat keskeisiksi kaksi asiaa: ensinnäkin menettely, jota toimivaltaisten viranomaisten on noudatettava rikkomistapauksissa, jotka on luokiteltu ns. vakavimmiksi rikkomisiksi ja jotka sisältyvät liitteeseen III; ja toiseksi sähköinen rekisteri, joka jäsenvaltioiden on luotava, sen rakenne ja sisältö sekä rekisterien yhteen liittämiselle ja tietojen merkitsemiselle asetetut määräajat. 3.2. Komission yksityiskohtaiset huomautukset Yhteinen kanta sisältää monia Euroopan parlamentin ensimmäisessä käsittelyssä tekemiä tarkistuksia (8, 9, 10, 11, 12, 13, 108, 16, 17, 18, 19, 20, 23, 24, 26, 29, 30, 32, 38, 39, 43, 45, 48, 49, 56, 61, 65, 67, 68, 69, 74, 75, 76, 77, 79, 81, 82, 83, 85, 89, 90, 91, 92, 93, 94, 97 ja 98). Kaikki nämä tarkistukset komissio voi hyväksyä. Muita tarkistuksia on sisällytetty osittain (35, 36, 44, 62, 80) tai eri määräajoilla (73, 88, 100 ja 101). Seuraavat säännökset on myös jo sisällytetty yhteiseen kantaan: - liikenteestä vastaavan henkilön ja yrityksen välisen yhteyden määrittely (21) ja vaatimus, jonka mukaan liikenteestä vastaavan henkilön on asuttava EU:n alueella (22, 25); - yrityksen ulkopuolisen liikenteestä vastaavan henkilön osalta (4 artiklan 2 kohta): yhteiseen kantaan on sisällytetty jäsenvaltioiden mahdollisuus sallia, että yrityksen ulkopuoliset liikenteestä vastaavat henkilöt saavat hoitaa enintään 50 ajoneuvon liikennettä, sekä mahdollisuus pienentää tätä määrää mutta ei olla ottamatta käyttöön tällaisia rajoituksia (109); yhteisessä kannassa myös muotoillaan uudelleen yrityksen ulkopuolisen liikenteestä vastaavan henkilön riippumattomuutta koskeva edellytys (28); - vakavimmista rikkomisista seuraava menettely liitteen III mukaisesti (40, 41, 42): yhteisessä kannassa esitetään samankaltainen menettely, mutta siihen ei sisälly Euroopan parlamentin ehdottamia määräaikoja rikkomisia koskevan luettelon hyväksymiselle eikä komitologiamenettelyä liitteen III mukauttamiseen; - jäsenvaltioiden mahdollisuus myöntää kokeneille henkilöille vapautus kokeesta (52); yhteisessä kannassa vaaditaan kuitenkin useamman vuoden kokemus (15 vuotta, uusi 8 a artikla); - liite III (tarkistus 104) vakavimmista rikkomisista mukautettuna toisintona; - säännöllisten tarkastusten jaksojen mukauttamista tekniseen kehitykseen koskeva lähestymistapa (59); yhteisessä kannassa esitetään kuitenkin vuodesta 2015 alkaen kohdennettuja tarkastuksia yrityksiin, joiden aiheuttama riski on tavanomaista suurempi; siihen saakka on tehtävä tarkastus viiden vuoden välein. Rekisterin osalta (15 artikla, tarkistukset 70, 71, 72, 73, 74), Euroopan parlamentti ja neuvosto antoivat tukensa maantiekuljetusyritysten sähköisten rekisterien yhteen liittämiselle vaiheittain mutta ehdottivat erilaisia aikatauluja. Komission ehdotuksen lisäksi sekä Euroopan parlamentin ensimmäisessä käsittelyssä hyväksytty teksti että yhteinen kanta antavat mahdollisuuden luoda erillinen rekisteri rikkomisista ja liikenteestä vastaavista henkilöistä, jotka on julistettu soveltumattomiksi johtamaan yritystä. Yhteisen kannan mukaisesti tällaiset henkilöt pidetään rekisterissä ei vain kahden vuoden ajan vaan niin kauan kunnes heidän maineensa on saatu kuntoon. Parlamentti ehdotti ensimmäisessä käsittelyssään, että rekisteri jaettaisiin julkiseen ja yksityiseen osioon, joista jälkimmäistä voisivat käyttää vain toimivaltaiset viranomaiset erityisten ehtojen mukaisesti (heillä tulisi olla erityinen toimivalta maantieliikenteen alalla ja heidän tulisi olla valantehneitä viranomaisia). Parlamentti ehdottaa lisäksi, että olisi luotava liikenteestä vastaavien henkilöiden rekisteri. Näitä ehdotuksia ei ollut sisällytetty yhteiseen kantaan. Ensimmäisessä käsittelyssään Euroopan parlamentti vaati, että rekisteriin sisällytetään sijoittautumisjäsenvaltion ulkopuolella liikennöitävien ajoneuvojen rekisterinumerot, mutta yhteisessä kannassa todetaan, että komissio voi antaa vuonna 2009 suosituksen rekisterinumerojen sisällyttämisestä. Tämä viimeisin kohta oli osa neuvoston käsittelyssä saavutettua lopullista kompromissia. Lisäksi yhteisestä kannasta puuttuvat seuraavat säännökset, jotka komissio olisi voinut hyväksyä sellaisenaan tai periaatteessa: - poikkeuksen soveltamisalan tiukentaminen ei-kaupallisen henkilöliikenteen osalta (tarkistus 107); - viittaus turvallisiin tietovälineisiin sijoittautumisen edellytyksiin liittyvänä ehtona (31); - vaatimus mukauttaa valuuttakurssit vuosittain eikä viiden vuoden välein (46); - vaatimus, jonka mukaan liikenteestä vastaavien henkilöiden koulutusta ja kokeita järjestävien laitosten hyväksymiskriteerien on oltava molemminpuolisesti yhteensopivia (51); - jäsenvaltioiden mahdollisuus edistää liikenteestä vastaavien henkilöiden osallistumista säännölliseen koulutukseen (53); - vaatimus, että toimivaltainen viranomainen vastaa sähköisten rekisterien ajantasaistamisesta ja ylläpidosta (57); - sen määräajan lyhentäminen, jona yrityksen on osoitettava, että sillä on tosiasiallinen ja pysyvä toimipaikka (64); - ehdotus, jonka mukaan jäsenvaltiot tiedottaisivat komissiolle hyväksymistään ammattipätevyyden osoittavista todistuksista (86); - ”valvonnan käsittävään sääntelymenettelyyn ja määräaikojen lyhentämiseen” tehdyn viittauksen uudelleenmuotoilu (96); yhteisessä kannassa poistetaan tämä menettely. Yhteiseen kantaan ei sisälly seuraavia säännöksiä, joita tai joiden sanamuotoa komissio ei voinut hyväksyä: - pysäköintialueita koskevan vaatimuksen uudelleenmuotoilu, jossa Euroopan parlamentti korvaa pysäköintipaikkojen riittävää määrää koskevan vaatimuksen vaatimuksella, jonka mukaan on esitettävä todisteet paikasta, johon ajoneuvot on pysäköity (111); neuvosto on poistanut tämän vaatimuksen; - viittaus tietojen arkistointiin ja tietojen suojaamiseen yhteisön sääntöinä, joiden noudattamatta jättäminen voisi kyseenalaistaa liikenteestä vastaavan henkilön hyvän maineen (37); - tarkistuksen 44 toinen osa, jossa todetaan, että pääomavarat on todennettava vahvistetulla kauppataseella tai verotaseella; - velvoite suorittaa ammatillista pätevyyttä osoittava koe siinä jäsenvaltiossa, jossa asuu (50); - liikenteestä vastaavia henkilöitä koskeva velvoite osallistua uudelleenkoulutukseen viiden vuoden tauon jälkeen (113); - viittaus kieltoon siirtää ammatillista pätevyyttä osoittava todistus oikeushenkilölle (55); - se, että ainoastaan ns. epävarmoissa tapauksissa, jopa rekisterien yhteen liittämisen jälkeen, tarkastetaan onko liikenteestä vastaava henkilö julistettu soveltumattomaksi johtamaan yrityksen kuljetustoimintaa (58), - niiden määräaikojen lyhentäminen, joina yrityksen on korvattava liikenteestä vastaava henkilö (63); - sen mahdollisuuden poistaminen, että valvonnan käsittävän sääntelymenettelyn avulla siirretään tuonnemmaksi kansallisten rekisterien yhteenliittämistä (116); - taksien mahdollisesta sisällyttämisestä asetuksen soveltamisalaan tehtävää selvitystä koskeva pyyntö (99); - asetuksen soveltamiselle ehdotettu määräaika 1. kesäkuuta 2009 (103); yhteisessä kannassa esitetään, että asetuksen soveltaminen aloitetaan 24 kuukautta sen voimaantulon jälkeen. Yhteiseen kantaan sisältyy myös seuraavat uudet säännökset: - viittaus eläinkuljetuksiin sääntöinä, joita liikenteestä vastaava henkilö tai yritys ei ole saanut rikkoa (6 artiklan 1 kohdan b alakohta); - jäsenvaltioille annettu mahdollisuus myöntää erilaisia toimilupia ainoastaan kansallista liikennettä harjoittaville yrityksille (10 artiklan 1 kohta); - jäsenvaltioille annettu mahdollisuus pidentää lupahakemusten käsittelylle asetettua määräaikaa (10 artiklan 3 kohta); - jäsenvaltioille annettu mahdollisuus lyhentää määräaikaa, jonka aikana yritysten on tiedotettava muutoksista lupahakemuksessa esitetyissä tiedoissa (10 artiklan 5 kohta); - muutos muotoilussa, joka koskee seikkoja, jotka yrityksen on osoitettava, kun sen taloudellista asemaa koskevat vaatimukset eivät enää täyty (12 artiklan 1 kohdan c alakohta); - yksityiskohtaisempi kuvaus sähköisiä rekistereitä koskevista säännöistä, jotka komissio laatii komitologiamenettelyn mukaisesti (15 artiklan 5 kohta); - jäsenvaltioilta ammatin harjoittamisesta edellytettävän kertomuksen yksinkertaistaminen (26 artikla). 4. PÄÄTELMÄT Neuvosto vahvisti yhteisen kantansa määräenemmistöllä. Komissio katsoo, että yhteisessä kannassa otetaan huomioon komission ehdotuksen päätavoitteet, ja voi näin ollen antaa sille tukensa.